**Ministru kabineta noteikumu projekta “Grozījumi Ministru kabineta 2014. gada 23.decembra noteikumos Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Zvejniecības likuma 11. panta 4.1 daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 23. decembra noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” (turpmāk – noteikumi Nr. 796) 8. punktu pašvaldības reizi gadā līdz 1. jūlijam valsts zinātniskajā institūtā “Pārtikas drošības, dzīvnieku veselības un vides zinātniskais institūts “BIOR”” (turpmāk − institūts) iesniedz priekšlikumus par iekšējos ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ZM) zinātnisko pamatojumu (turpmāk – pamatojums) par pašvaldību priekšlikumiem zvejas limitu maiņai. ZM atbilstoši noteikumu Nr. 796 9. punktam apkopo institūta izvērtētos un atbalstītos priekšlikumus par zvejas limitu maiņu un iesniedz Ministru kabinetā attiecīgu tiesību akta projektu.  Saskaņā ar noteikumu Nr. 796 8. punktu Salacgrīvas novada un Ventspils novada pašvaldība līdz š. g. 1. jūlijam institūtā iesniedza priekšlikumus par iekšējos ūdeņos noteikto zvejas limitu maiņu. Institūts tos izvērtēja un 24.07.2019. iesniedza ZM pamatojumu (Nr.1-6/905-e, pieejams ZM).  Institūta atbalstītie Salacgrīvas novada un Ventspils novada pašvaldības priekšlikumi par zvejas limitu maiņu ir iekļauti sagatavotajā Ministru kabineta noteikumu projektā “Grozījumi Ministru kabineta 2014. gada 23. decembra noteikumos Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos”” (turpmāk – noteikumu projekts):  1. Salacgrīvas novada pašvaldības priekšlikums MK noteikumu Nr. 796 6. pielikuma “Nēģu zvejas rīku limits” tabulas kolonnas “Zvejai atļautās vietas” 13. rindā aizstāt vietas nosaukumu “Svētciems” ar nosaukumu “Salacgrīvas pagasts” ir atbalstāms, ievērojot institūta norādījumu, ka “Salacgrīvas pagasts” vietā lietojams zvejas rīka atrašanās vietas nosaukums “Svētupe lejpus Svētciema”, tāpat kā tas lietots Salacai un citām upēm, kas minētas MK noteikumu Nr. 796 6. pielikumā. Tā kā Svētupē esošais nēģu zvejas rīks dabā atrodas lejpus Svētciema, noteikumu projektā ietvertais grozījums tikai precizē zvejas vietas reālo atrašanās vietu dabā, kuru institūts attiecīgi ir saskaņojis ar Salacgrīvas novada pašvaldību. Tas nemaina nēģu zvejas rīku turpmāko izvietošanas vietu.  2. Ventspils novada pašvaldības priekšlikums samazināt zivju tīklu limitu Usmas ezerā par 2080 m ir atbalstāms. Pašvaldības 27.06.2019. vēstulē Nr.1.12/IZ, kas adresēta institūtam, sniegts skaidrojums, ka priekšlikums ir saistīts ar biedrības “Usmas krasti” (tā apsaimnieko Usmas ezeru) lūgumu samazināt rūpnieciskās zvejas limitu par 3000 m un šis samazinājums esot saskaņots ar Usmas komerczvejniekiem. Tādējādi Ventspils novada domes Teritorijas un ekonomikas attīstības komitejā 22.05.2019. tika izskatīts jautājums par rūpnieciskās zvejas rīku (zvejas tīklu) limitu samazināšanu, lai veiksmīgi turpinātu iesākto ezera zivju resursu saglabāšanu un atjaunošanu, kā arī ir panākta vienošanās ar vairākiem Usmas ezera komerczvejniekiem, kuri piekrituši tiem piešķirtā zvejas tīklu garuma samazinājumam Usmas ezerā no 2020. gada. Ievērojot šos apstākļus, Ventspils novada pašvaldība sniedza priekšlikumu par 2080 m samazināt Usmas ezeram noteikto zivju tīkla limitu.  Institūts pamatojumā norāda, ka ir ņemta vērā pašvaldības vēlme un analizēti Zvejniecības likuma grozījumi, kas saistīti ar tīklu izmantošanas aizliegumu pašpatēriņa zvejā **(to vietā izmantojami zivju murdi)**, kā arī iespējamā ietekme uz Usmas ezera izmantošanu rekreācijas nolūkos. Tādējādi noteikumu projektā Usmas ezeram tīklu limits samazināts līdz 8000 m (iepriekš bija 10 080 m).  3. Noteikumu projekts paredz redakcionāli precizēt MK noteikumu Nr. 796 1. pielikuma 46.punktu, jo attiecīgie šajā punktā minētie ezeri administratīvi atrodas Kocēnu novadā.  4. Noteikumu projektā mainīto zvejas limitu Usmas ezerā piemēros no 2020. gada 1. janvāra. |
| 3. | Projekta izstrādē iesaistītās institūcijas un publiskas personas kapitālsabiedrības | Institūts, ZM, kā arī Salacgrīvas novada un Ventspils novada pašvaldības, kas sniedza priekšlikumus par zvejas limitu izmaiņām iekšējos ūdeņos |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs Ventspils novada pašvaldību, kas iedala rūpnieciskās zvejas limitus zvejniekiem, Valsts vides dienesta inspektorus, kas izsniedz zvejas atļaujas un kontrolē zvejas darbības, kā arī zvejniekus, kas zvejo Usmas ezerā.  2018. gadā Usmas ezerā zvejoja 19 komerczvejnieki un 18 pašpatēriņa zvejnieki. Komerczvejā tika iedalīti 7800 m tīklu un 60 murdu (atbilst 1800 m tīkliem) jeb kopā 9600 m tīklu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus.  Administratīvais slogs nemainās.  Noteikumu projektam, iespējams, būs pozitīva ietekme uz vidi, jo saskaņā ar noteikumu projekta 1.2. apakšpunktu tiks samazināts Usmas ezerā izmantojamo zvejas rīku skaits un līdz ar to – spiediens uz zivju resursiem, kā arī veicināta ezera zivju resursu saglabāšana un atjaunošana (Usmas ezera zivsaimnieciskās ekspluatācijas noteikumi: http://www.ventspilsnovads.lv).  Noteikumu projekta 1.2. apakšpunktā paredzētais grozījums, ar kuru par aptuveni 20 % tiek samazināts pašreizējais pieejamais zvejas tīklu limits Usmas ezerā nedaudz ietekmēs esošos Usmas ezera komerczvejniekus, jo 2018. gadā viņi pieprasīja tīklu limitu 9600 m garumā, bet institūta sniegtā informācija par Valsts vides dienesta izsniegtajām zvejas licencēm un institūtā saņemtajiem zvejas žurnāliem liecina, ka Usmas ezerā 2018. gadā komerczvejai piešķirto daļu komerczvejnieki pilnībā neizmantoja un daļa zvejas rīku zvejā netika lietoti. Pēc institūta datiem no saņemtajiem zvejas žurnāliem līdz 2019. gada augustam, Usmas ezerā šogad komerczvejā izmantoti tikai 5120 m. Turklāt Ventspils novada pašvaldība norāda, ka ir panākusi vienošanos ar vairākiem Usmas ezera komerczvejniekiem, kuri piekrituši tiem piešķirto zvejas tīklu garuma limita samazinājumam Usmas ezerā no 2020. gada.  Savukārt noteikumu projekta 1.3. apakšpunktā precizēta nēģu zvejas rīka reālā atrašanās vieta dabā, bet netiek mainīta tā atrašanās vieta, tāpēc šis precizējums neietekmēs esošos nēģu zvejniekus Svētupē.  Tā kā pašpatēriņa zvejnieki saskaņā ar Zvejniecības likumu nedrīkst veikt komercdarbību, tie arī negūst ienākumus no zvejas un tiem nerodas arī zaudējumi. Alternatīva zivju ieguvei paša patēriņam ir makšķerēšana, kas ir pieejama visiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 850 000 | 0 | 850 000 | -1186 | 850 000 | -1186 | -1186 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0 | 255 000 | -356 | 255 000 | -356 | -356 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 595 000 | 0 | 595 000 | -830 | 595 000 | -830 | -830 |
| 2. Budžeta izdevumi | 850 000 | 0 | 850 000 | 0 | 850 000 | 0 | 0 |
| 2.1. valsts pamatbudžets | 255 000 | 0 | 255 000 | 0 | 255 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 595 000 | 0 | 595 000 | 0 | 595 000 | 0 | 0 |
| 3. Finansiālā ietekme | 0 | 0 | 0 | -1186 | 0 | -1186 | -1186 |
| 3.1. valsts pamatbudžets | 0 | 0 | 0 | -356 | 0 | -356 | -356 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -830 | 0 | -830 | -830 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -1186 | X | -1186 | -1186 |
| 5.1. valsts pamatbudžets | 0 | -356 | -356 | -356 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -830 | -830 | -830 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.  Ievērojot MK noteikumos Nr. 918 noteikto zvejas rīku limitu pamatmaksu, noteikumu projektā ietvertie grozījumi radīs nelielu finansiālu ietekmi uz valsts un pašvaldību budžeta ieņēmumiem no zvejas tiesību rūpnieciskās izmantošanas (zvejas limiti).  Noteikumu projektā paredzētie grozījumi varētu samazināt ienākumus no zivju tīklu limita izmantošanas Usmas ezerā 1185,60 EUR apmērā (limita samazinājums 2080 m, un katri 5 m zivju tīkla limita maksā 2,85 EUR), vai alternatīvi par zivju murda limitu – 690,56 EUR, ja to iedala pašpatēriņa zvejniekiem 30 m tīkla limita vietā (limita samazinājums 2080 m, un katri 30 m atbilst viena murda limitam, kas maksā 9,96 EUR).  Saskaņā ar MK noteikumu Nr.918 96.punktu pašvaldībai paliek 70 % ieņēmumu no zvejas tiesību nomas un 30 % ir ieskaitāmi valsts budžetā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā plānotas konsultācijas ar Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvo padomi (turpmāk – Padome) (https://www.zm.gov.lv/zivsaimnieciba/statiskas-lapas/nozares-darba-grupas-padomes/latvijas-ieksejo-un-juras-piekrastes-udenu-resursu-ilgtspejigas-izmant?nid=1127#jump), kuras sastāvā ir valsts institūciju pārstāvji, Latvijas Pašvaldību savienības pārstāvji, Latvijas zvejniekus, makšķerniekus un zemūdens medniekus, kā arī ūdeņu resursu apsaimniekošanu un aizsardzību pārstāvošo nevalstisko organizāciju pārstāvji.  Atbilstoši ZM 10.09.2019. kārtībai Nr.15 “Attīstības plānošanas dokumentu projektu, tiesību aktu projektu un informatīvo ziņojumu sagatavošanas un saskaņošanas kārtība” sabiedrības informēšanai un priekšlikumu saņemšanai ZM sagatavoto noteikumu projektu plānots ievietot vietnē [www.zm.gov.lv](http://www.zm.gov.lv). |
| 2. | Sabiedrības līdzdalība projekta izstrādē | Noteikumu projekts priekšlikumu sniegšanai tika nosūtīts Padomes locekļiem 17.09.2019. Padomes sastāvā darbojas arī biedrība “Latvijas Zvejnieku federācija”, kuras sastāvā ir biedrība “Usmas ezera zvejnieki”. Biedrības “Latvijas Zvejnieku federācija” seminārā 27.09.2019. Kuldīgas novada Rendas pagastā (pie Usmas ezera) Usmas zvejnieki un pārējie biedrības biedri tika informēti par plānotajām zvejas rīku limitu izmaiņām Usmas ezerā.  Informācija par noteikumu projektu bija ievietota tīmekļvietnē www.zm.gov.lv sabiedriskajai apspriešanai no 03.09.2019 līdz 17.09.2019. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu no Padomes netika saņemti.  Iebildumi un priekšlikumi par noteikumu projektu no Usmas ezera zvejniekiem biedrības “Latvijas Zvejnieku federācija” seminārā 27.09.2019. netika saņemti, tačutika norādīts uz Ventspils novada pašvaldības vēlmi attīstīt makšķerēšanu un rekreāciju Usmas ezerā, ierobežojot tajā zveju.  Sabiedriskās apspriešanas laikā no 03.09.2019. līdz 17.09.2019. iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Novadu un pilsētu pašvaldības, kuru administratīvajās teritorijās atrodas iekšējie ūdeņi, kā arī Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.  Projekta izpilde neietekmēs institūcijām pieejamos cilvēkresursus. |
| 3. | Cita informācija | Noteikumu projekts tiks ieviests no piešķirtajiem valsts budžeta līdzekļiem. |

Zemkopības ministrs K. Gerhards

Bārtule 67027525

[Inese.Bartule@zm.gov.lv](mailto:Inese.Bartule@zm.gov.lv)